Nr. / iunie 2025

PROCES VERBAL

privind a cincea procedură de atribuire a unor autorizaţii taxi

În luna noiembrie 2019, Consiliul Local al Municipiului Baia Mare a adoptat HCL nr. 459/2019 privind aprobarea reglementării transportului public local de persoane şi bunuri/mărfuri în regim de taxi şi a transportului în regim de închiriere în municipiul Baia Mare, inclusiv stabilirea numărului maxim de 581 de autorizaţii taxi în municipiul Baia Mare.

În luna ianuarie 2024, Consiliul Local al Municipiului Baia Mare a adoptat HCL nr. 12/2024 privind atribuirea de către municipiul Baia Mare a unui număr de 50 autorizaţii taxi.

La primele patru proceduri de atribuire a autorizaţiilor taxi disponibile au fost atribuite șaptesprezece autorizaţii taxi.

A cincea procedură de atribuire a fost demarată în data de 17.03.2025, în condiţiile prevăzute de Legea 38/2003 privind transportul în regim de taxi şi în regim de închiriere şi de Normele de aplicare.

Anunţul privind demararea procedurii a fost publicat în ziarul Graiul Maramureşului şi pe site-ul Municipiului Baia Mare, în data de 14 martie 2025.

În termenul stabilit pentru depunerea cererilor de participare la procedură, respectiv 15 mai 2025, au fost depuse patru solicitări de atribuire, de către transportatorii autorizați DIA SIMTAX SRL, CHERECHES IOAN DANIEL I.I, POPOVICI CRISTIAN-ADRIAN PFA și BIZAU M.DUMITRU PFA.

Solicitările au fost analizate de către autoritatea de autorizare, în baza art. 26 aliniat (1) a Ordinului nr. 356/2007 privind aprobarea Normelor metodologice pentru aplicarea prevederilor Legii nr. 38/2003 privind transportul în regim de taxi şi în regim de închiriere, au fost aplicate criteriile de departajare, rezultatul fiind următorul:

* DIA SIMTAX SRL a obţinut un punctaj total de 165 de puncte, pentru autoturismul marca Dacia Logan, an fabricaţie 2021, înmatriculat cu nr. B69RIC, tip combustibil benzina.
* CHERECHES IOAN DANIEL I.I. a obţinut un punctaj total de 370 de puncte, pentru autoturismul marca Dacia Spring, an fabricaţie 2021, înmatriculat cu nr. MM24XMX, autoturism electric
* POPOVICI CRISTIAN ADRIAN PFA a obţinut un punctaj total de 145 de puncte, pentru autoturismul marca Dacia Sandero, an fabricaţie 2021, înmatriculat cu nr. MM82ACN, tip combustibil benzina+GPL.
* BIZAU M.DUMITRU PFA a obţinut un punctaj total de 195 de puncte, pentru autoturismul marca Dacia Sandero,cod VIN UU1DJF00974715393, an fabricaţie 2025, autoturism care va fi detinut in termen de maximum 6 luni, in acest sens fiind depusa Scrisoarea de garantie bancara nr.17440607/SGB/09.05.2025

Lista cu autorizaţiile taxi atribuite, conţinând datele de identificare ale transportatorilor autorizați şi punctajele totale obţinute din îndeplinirea criteriilor de departajare, a fost făcută publică în data de 20.05.2025, conform art.26 aliniat (2) din Ordinul nr.356/2007, în ziarul Graiul Maramureşului şi pe site-ul Municipiului Baia Mare.

În termenul stabilit pentru depunerea contestaţiilor, nu a fost înregistrată la Municipiul Baia Mare nicio contestaţie.

Conform art.28 din Ordinul nr.356 din 2007 privind aprobarea Normelor Metodologice pentru aplicarea prevederilor Legii nr. [38/2003](file:///C:\Users\smup6\sintact%204.0\cache\Legislatie\temp70876\00060972.htm) privind transportul în regim de taxi si în regim de închiriere, atribuirea unei autorizaţii taxi noi se face prin Hotărârea Consiliului Local.

Anexe:

* Tabele cu criteriile de departajare pentru autoturismele menţionate mai sus;
* Lista cu autorizaţiile taxi propuse spre atribuire pentru transportul de persoane.

|  |  |
| --- | --- |
| Şef Serviciu,  Liviu Filip | Inspector superior,  Andrea Nuszbaum |